Iktatószám: HIV/4780/2022.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testület**

**2022. május 30-i rendes nyilvános ülésre**

**Tárgy**: A Gróf I. Festetics György Művelődési Központ Városi Könyvtár és Muzeális Gyűjtemény - Helyi Értéktár Bizottság 2021. évi beszámolója

**Az előterjesztő:** Hermann Katalin igazgató az értéktár bizottság elnöke

**Készítette**: Hermann Katalin elnök, Fisli Ágnes titkár

**Megtárgyalta**: Emberi Erőforrások Bizottság

**Törvényességi szempontból ellenőrizte**: dr. Tüske Róbert jegyző

Hermann Katalin elnök

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Gróf I. Festetics György Művelődési Központ Városi Könyvtár és Muzeális Gyűjtemény Muzeális Gyűjteményének Helyi Értéktár Bizottsága a 2021 évben végzett munkájáról az alábbiak szerint számol be Hévíz Város Önkormányzat Képviselő- testületének. Az Intézményben működő Helyi Értéktár Bizottság 2021-es évben első alkalommal tesz eleget ilyen beszámoló készítésének, hiszen a korábbi években nyilvános rendezvény keretében adott számot munkájáról. Az alábbiakról szeretném tájékoztatni a Tisztelt Testületet:

A Helyi Értéktár Bizottság 2014. november 12-én alakult meg, az érdemi munka végzését 2015-ben kezdte meg. Minden év novemberében ünnepélyes keretek között számolt be a Bizottság az az évben végzett tevékenységéről a Hungarikumok Napja című rendezvény keretében. Mivel a korábbi években az Önkormányzat soha nem kért beszámolót az elvégzett munkáról így úgy gondoltuk hasznos lenne, hogy egy átfogóbb, az eddigi tevékenységét a tagokat és a tagok helyi beágyazottságát bemutató beszámolót készítsünk. A bizottság megalakulása óta három tagból áll. A tagok tősgyökeres helyi családokból származnak, ahogy azt a szakmai iránymutatások előírják.

Hermann Katalin-elnök:

Hermann Katalin dédnagyapja, aki Szentgyörgyváron volt kántor- tanító az 1930-as években vásárolta azt az akkori szántóföldet Alsópáhok területén, amelyre Nagy István építésznek adott megbízást, kiadásra alkalmas villa építésére, amely 1938-ban készült el és az első épület volt az Alsópáhoki dűlőn. A házban a kornak megfelelően nem volt vezetékes víz, így az ahhoz szükséges nyomvonalat nagypapa - aki a háború előtt gazdatisztként dolgozott, azaz a burzsoázia kiszolgálójaként és ezért nem kapott munkát-, egyedül ásta ki a köves talajban, amely a Kossuth Lajos utca 34-től az akkori Hadnagy szállóig vezetett és a mai napig a vízvezeték helye. A család anyagilag támogatta a sportpálya kialakítását, s mellé kis fa épületet építtetett, mely még a 70-es években is állt. „Hálából” a falu kisajátította az ingatlan terültének felét, mindenféle kárpótlás nélkül, így pl. a mai Kossuth Lajos utca jelenlegi közterületeit is. A ház körül, amelyet akkoriban Muskátlis Tanyának hívtak kiépült egy városrész, ahol a Varga család leszármazottjai azóta is élnek. Itt működött 1968-1987-ig Hermann Vilmos üvegműves műhelye. Herman Katalin üvegtervező művész, kulturális menedzser és művészettörténész diplomásként a Gróf I. Festetics György Művelődési Központ Városi Könyvtár Muzeális Gyűjtemény igazgatója. Üvegművészeti tevékenységet – családi hagyományok folytatása képen -, 1990-óta folytat. 1996-óta tagja országos művészeti szervezeteknek. (MÜT, MKISZ) Munkáit kiállítások keretében mutatja be.

Dr. Szántó Endre-tag:

Dr. Szántó Endre tősgyökeres helyi család leszármazottja. 1939-ben területátcsatolás révén került ingatlanuk Hévízre, ahol 1958-ban felépítették családi házukat, ahol az építkezés alapozási munkái során találták meg azt a népvándorláskor edénykét, amit a Helyi Értéktár Bizottság helyi értékké nyilvánított. Édesapja régész, történész tanári diplomát és ő maga helytörténeti mérnök-tanári és politológia diplomát szerzett. Édesapja, Szántó Imre, - aki hévízi Pro Urbe díjas -, hosszú évtizedek helytörténeti kutatásait 1977-ben és 1980-ban jelentette meg a helyi tanács kiadásában „Hévíz története” című művében, két kötetben. Ezt a munkát folytatta Szántó Endre, aki 1993 és 2006 között jelentette meg magánkiadásban a Hévízről szóló útikönyvét magyar és német nyelven, amely 30.000 példányban talált vásárlóra. 2006-ban megjelent Hévíz történetéről szóló iskolai segédkönyve az általános és középiskolás tanulók számára, ami akkor beépült az iskolák tananyagába. 1995-től a Polgármesteri Hivatal Művelődési Irodájának vezetője, majd 2011-től a Festetics Művelődési Központ dolgozója volt 2018-ig, nyugdíjba vonulásáig. Több mint 30 éves helytörténeti gyűjtőmunkája eredményeként jelent meg a Nemzeti Kulturális Alap és több helyi támogató segítségével a 8 kötetre tervezett „Egy fürdőváros születése – Hévíztörténete” című könyvsorozatának első hat kötete 2018 és 2020 között. Jelenleg is ennek a sorozatnak a 7-ik és 8-ik kötetén dolgozik, ami kiadásra vár.

Fisli Ágnes - tag:

Több száz éve élnek az egregyi városrészen a Fisli család ősei. Nagyszülei több mint 40 éven keresztül az Árpád-kori templom és az Egregyen működő iskola-templom gondnokai voltak. Ez a gyakorlatban azt jelentette, hogy a templom nyitását, zárását és az érdeklődők számára bemutatását, a templomok takarítását, díszítését – virágok, oltárterítők, stb. - ők végezték. Nagyapja a mai Jézus Szíve Templom, - akkori harangláb- harangozója volt, tehát napi három alakalommal a hét minden napján jelezte az idő múlását. Amikor már elérhető volt rádiókészülék azt vitte magával a haranglábba és a Kossuth rádió harangszójával párhuzamosan szólaltatta meg az egregyi harangokat. A tűz vagy bármilyen veszedelem és a halálesetek jelzése is az ő feladata volt. Ezt a munkát több mint 40 évig, haláláig végezte. A család azóta is ott él. Testvére Fisli Gábor az Árpád-kori templom alatt Öreg Harang Borozó néven üzemeltet családi vállalkozásban éttermet, amely bekerült a Helyi Értéktárba és 2014-ben az ország legjobb kisvendéglője címet nyerte el. Jelenleg Fisli Ágnes a Gróf I. Festetics György Művelődési Központ Városi Könyvtár Muzeális Gyűjtemény dolgozója.

Beszámoló a Bizottság munkájáról:

2015-től 2021-ig a Bizottság 72 helyi értékké nyilvánítást végzett el, s évente beszámolt az általa elvégzett munkáról.

Kidolgozta a Helyi Értéktár arculatát. Ezt a 1.számú mellékletben láthatjuk.

Rajz és fotópályázatot hirdetett több alkalommal.

Több szervezettel működött együtt az évek során. Például előadások formájában, több ízben hívtak meg, mint példaértékű, jól működő értéktár elnökét előadás megtartására.

Az az évi helyi értékek leírását az intézmény grafikusa kidolgozta és a Városi Könyvtárban nyilvánosan hozzáférhető,- a törvényi előírásnak megfelelően-, bárki számára. Az itt elhelyezett mappa folyamatosan bővíthető és bővül is.

Továbbá a [www.hevizgaleria.hu](http://www.hevizgaleria.hu) oldalon a Muzeális Gyűjtemény Helytörténeti Tudástárába évente feltöltésre kerültek és kerülnek a grafikailag kidolgozott bemutató oldalak. 2.számú melléklet

(Polgármester Úr 2022.04.25-én, tárgyban kelt levelében foglaltak alapján arra vonatkozóan, hogy a [www.heviz.hu](http://www.heviz.hu) oldalon mi elérhető nincsenek információink, tekintettel arra, hogy ehhez az oldalhoz nekünk nincs hozzáférésünk.)

Kiadványt szerkesztett, melyben bemutatta a Hévízi Helyi Értékeket és Borkóstoló rendezvényen több nyelven népszerűsítette azokat, erre pályázati forrást nyert. Minden évben látogatott rendezvényeket tartott, - ahol a cateringet általában adományozók finanszírozták-, s mutatta be a Hévíz város Helyi Értékekeit. Ezek a rendezvények mindig nagy érdeklődésre tartottak számot, s kapcsolódott hozzájuk kiállítás is, amely általában a rendezvényt követő egy-két hónapig még díjtalanul látogatható volt.

A pandémia miatt kialakult helyzet ellenére a Bizottság munkáját folyamatosan elvégezte. A bizottság két tagja online ismeretterjesztő műsorokat rögzített, 2020. tavaszán amelyekben bemutatták a Helyi Értékeket. Számos történelmi érdekességet, kuriózumot tártak a nézők elé, s így ismerkedhettetek meg a város múltjával az érdeklődők.

A 2020-as évben a bizottság ünnepélyes keretek között nem tudott tevékenységről beszámolni, a pandémia miatt, így 2020 decemberében a közösségi médiában on-line keretek között végzett beszámolót. Ezt nagy érdeklődés övezte.

A 2021-es esztendő első három hónapjában a minden évben kiírásra kerülő országos pályázatra készült a bizottság. Megszokott munkája mellett. Az ismert szempontok szerint összeállította a pályázati anyagot. 2021 márciusában az Agrár Minisztérium a Nemzeti Értékek és Hungarikumok Gyűjtésének, népszerűsítésének, megőrzésének és gondozásának segítésére kiírt pályázatot így gyorsan be tudta adni.

Itt kiadványra, rövidfilm készítésére, továbbá szabadtéri kiállításra pályáztunk. Ez a Bizottság számára az első negyedévben rendkívül feszített munkatempót diktált, mivel szerettünk volna nagyon igényes munkával előállni. A beadott pályázatról a bíráló bizottság rendkívül pozitívan nyilatkozott, az ország 10 legjobb pályázata közé sorolta beadványunkat és biztosítottak arról, hogy ez egy nyertes pályázat lesz, de sajnos végül forráshiányra hivatkozva elutasították az anyagot.

A Bizottság ebben az évben is számos javaslatot kapott, elsősorban helyi lakosoktól, amelyek között voltak olyanok, amelyeket elfogadott és voltak olyanok is, amelyeket visszautasított.

A2022.04.25-én kelt levélben kérésként fogalmazódott meg, hogy mutassuk be a javaslatkezelési és döntési folyamatot, így azt a 2021-ben elvégzett munka bemutatásával együtt ismertetem.

Javaslattevőként a bizottság tagjai a legaktívabbak. A 2021-es esztendőben a helyi értékké nyilvánítás 10 esetben a bizottság valamely tagjának javaslata alapján történt. Rajtuk kívül Dr. Horváth Mariann Hévízi fogorvos tett javaslatot, továbbá Bojtné Tóth Erika a Muzeális Gyűjtemény dolgozója. A külső javaslattevőket a jegyzőkönyv releváns részeinek kiküldésével tájékoztatja a bizottság. Decemberben két javaslat érkezett egy név nélküli javaslattevőtől, akinek javaslatait a 2022-es esztendőben utasította el a Bizottság.

Végül a 2021-es évben 12 helyi értékkel bővült az Értéktár.

Kulturális örökség kategóriában – hat értékké nyilvánítás történt

Épített környezet kategóriában – három értékké nyilvánítás történt

Turizmus és vendéglátás kategóriában –három értékké nyilvánítás történt.

lásd az 3. számú mellékletet a jegyzőkönyvekről.

A Helyi Értékké nyilvánítást követően kerül sor az érték adatlapjának elkészítésére. Ezt általában Dr. Szántó Endre végzi, a művészeti és kulturális vonatkozásúakat Hermann Katalin.

Ez a következőkből áll.

Az érték:

* megnevezése, fellehetősége, kategóriája és az értékké nyilvánítás dátuma.
* szabatos leírása,
* a jegyzőkönyvben megfogalmazott indoklás pontos kidolgozása,
* a fellelhető írásos dokumentáció listázása, amennyiben ez lehetséges bibliográfia kidolgozása.
* fotódokumentáció felkutatása, vagy szükség esetén elkészítése.

A bizottság titkára Fisli Ágnes veszi fel a kapcsolatot a helyi értékek képviselőivel, ezt általában az éves zárórendezvény idejének ismeretében ezt megelőzően egy hónappal korábban teszi meg.

Tekintettel arra, hogy az értékek egy része ebben az évben -2021-, művészeti vonatkozású, így terveink szerint egy nagyszabású kiállítás keretében szeretnénk a Hungarikumok Napját megtartani. Azonban ez a terv a pandémia miatt meghiúsult.

Így a Bizottság tervei szerint immáron három év Helyi Értékké nyilvánításáról fog beszámolni tervezetten 2022. novemberében a Belvárosi Múzeumban tartandó nagyszabású művészeti kiállítás keretében.

Polgármester Úr, 2022.április 25-én tárgyban kelt levelében felvetettekre fentiekben választ adtunk.

Fenti levélben megfogalmazódott, hogy a Települési Értéktár Működési Szabályzatát az önkormányzat határozza meg. A bizottság rendelkezik ilyen szabályzattal, ezt a 4. számú mellékletben csatoljuk jelen beszámolónkhoz.

Kérem a Tisztelt Képviselő-testületet fentiekben írtakat megvitatni és a határozati javaslatot elfogadni szíveskedjenek.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a Gróf I. Festetics György Művelődési Központ, Városi Könyvtár és Muzeális Gyűjtemény Helyi Értéktár Bizottság 2021. évi beszámolóját elfogadja.

Felelős: Hermann Katalin elnök

Határidő: azonnal

1. A Képviselő-testület a Gróf I. Festetics György Művelődési Központ, Városi Könyvtár és Muzeális Gyűjtemény, Muzeális Gyűjteményének keretein belül működő Helyi Értéktár Bizottság működési szabályzatát az előterjesztés melléklete szerint határozza meg.

Felelős: Hermann Katalin elnök

Határidő: 2022. június 1.

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Hermann Katalin | igazgató/elnök  jogkörében |  |  |
| Bertalan Linda | jegyzői referens |  |  |
| dr. Tüske Róbert | jegyző |  |  |

1.számú melléklet



2.számú melléklet  





3.számú melléklet

Csatolt jegyzőkönyvek

4.számú melléklet

**A Hévízi Helyi Értéktár Bizottság**

**MŰKÖDÉSI SZABÁLYZATA**

Hévíz Város Önkormányzatának Képviselő-testülete a magyar nemzeti értékekről és a hungarikumokról szóló 2012. évi XXX. törvény 3. § (1)-(3) bekezdése Hévíz Város Önkormányzat Képviselő testülete 360/2013(XII.19) határozatával létrehozta a települési értéktárat melynek Szervezeti és Működési Szabályzatát (a továbbiakban: SZMSZ) az alábbiak szerint fogadja el:

I. ÁLTALÁNOS RENDELKEZÉSEK

1. A bizottság hivatalos megnevezése: Hévízi Helyi Értéktár Bizottság

2. A bizottság székhelye: 8380, Hévíz Rákóczi utca 17-19

3. A bizottság létszáma: 3 fő

4. A bizottság tagjainak névsorát az SZMSZ 1. számú melléklete tartalmazza.  
   
II. A BIZOTTSÁG FELADAT-ÉS HATÁSKÖRE

A bizottság feladat-és hatáskörét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 324/2020(VII.1.) Korm. rendelet tartalmazza.

III. A BIZOTTSÁG MŰKÖDÉSE

1. A bizottság a tevékenységét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 324/2020(VII.1.) Korm. rendelet, és az e szabályzatban foglaltak szerint végzi.  
2. A bizottság üléseit szükség szerint, de általában havonta egyszer tartja.  
3. A bizottság évente egyszer beszámol tevékenységéről.

4. A bizottság ülését az elnök hívja össze, minden hónapban kijelölik a következő ülés várható időpontját.

5. A napirendi témák előterjesztésének általános formája az írásbeli előterjesztés, de kivételes esetben a napirend szóban is előterjeszthető.  
   
6. A bizottság elnökét akadályoztatása esetén a bizottság valamelyik, az elnök által felkért tagja helyettesíti.

IV. A BIZOTTSÁG ÜLÉSEI

1. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a bizottság elnöke állapítja meg.

2. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottságnak egyszerű többséggel kell elfogadni.

3. A bizottság elnöke napirendi pontonként megnyitja, vezeti, összefoglalja és lezárja a vitát.

4. A bizottság elnöke napirendi pontonként szavazásra bocsátja a határozati javaslatokat.

V. A BIZOTTSÁG DÖNTÉSHOZATALA

1. A bizottság döntéseit, állásfoglalásait, javaslatait, véleményét és észrevételeit határozat formájában hozza.  
 2. A bizottság tagja döntéshozatalkor igennel vagy nemmel szavazhat, illetve tartózkodhat a szavazástól.

3. A bizottság a határozatait nyílt szavazással (kézfelemeléssel), egyszerű többséggel hozza. Azonos szavazat esetén az elnök szavazata dönt.  
   
4. A határozatokat külön-külön, a bizottság munkájának megkezdésétől folyamatosan számozva iktatja, az évet perjellel tűnteti fel.

5. Bizottság nyilvántartást vezet a beérkezett, de értéktárba felvételre nem kerülő javaslatokról is.

VI. A BIZOTTSÁG JEGYZŐKÖNYVE

1. A bizottsági ülésről jegyzőkönyvet kell készíteni, amelynek tartalmaznia kell:

a) az ülés időpontját és helyét,  
b) a jelenlévők nevét,  
c) a tárgyalt napirendi pontokat,  
d) a tanácskozás lényegét,  
e) a hozott határozatokat, melyekben rögzíteni kell a bizottság javaslatait, állásfoglalását, véleményét,  
f)  a szavazás számszerű eredményét és  
g) a jegyzőkönyv vezetőjének aláírását.

2. A jegyzőkönyv mellékletét képezi:

a) a tárgyalt írásbeli előterjesztés,  
b) az írásban benyújtott kiegészítés,  
c) a jelenléti ív.

3. A bizottság működésének szervezési, adminisztrációs feltételeit a Gróf I. Festetics György Művelődési Központ, Városi Könyvtár és Muzeális Gyűjtemény Muzeális Gyűjteménye biztosítja, az Önkormányzat 360/2013(XII.19) határozata értelmében.

4. A bizottság által helyi értéktárba emelt értékek szakszerű, törvényi feltételeknek megfelelő leírásáról, fotódokumentáció elkészítéséről a bizottság gondoskodik, az érintetteknek erről oklevelet ad át nyilvános rendezvény keretében és az értéktárat hozzáférhetővé teszi:

- a Városi Könyvtárban, 8380 Hévíz, Rákóczi utca 17-19

- a [www.hevizgaleria.hu](http://www.hevizgaleria.hu) oldalon a múzeum helytörténeti tudástárában.

5. A Helyi Értéktárba kerülésről az érintetteket, az oklevelek átadását megelőzően egy hónappal értesíti.

VII. A BIZOTTSÁGI TAGOK JOGAI ÉS KÖTELEZETTSÉGEI

1. A bizottsági tagok kötelesek a bizottság munkájában legjobb tudásuk, szakértelmük alapján aktívan részt venni, a bizottság üléséről való távolmaradást előre jelezni.

VIII. ZÁRÓ RENDELKEZÉSEK

1. Ez a szabályzat 2022. június 1. napján lép hatályba.

A Hévízi Helyi Értéktár Bizottság

Hévíz Város Önkormányzat Képviselő-testülete …/2022. (V.30.) KT határozatával hagyta jóvá.

Papp Gábor

polgármester

1.számú melléklet

**tagjainak névsora:**

Hermann Katalin - elnök

Dr. Szántó Endre – alelnök

Fisli Ágnes – titkár

2.számú melléklet

***Javaslat a***

***„[helyi érték megnevezése[[1]](#footnote-1)]”***

***települési***

***értéktárba történő felvételéhez***

Készítette:

................................................................ (név)

............................................................. (aláírás)

................................................. (település, dátum)

(P. H.)

**I. A JAVASLATTEVŐ ADATAI**

1. A javaslatot benyújtó (személy/intézmény/szervezet/vállalkozás) neve:

2. A javaslatot benyújtó személy vagy a kapcsolattartó személy adatai:

Név:

Levelezési cím:

Telefonszám:

E-mail cím:

**II. A NEMZETI ÉRTÉK ADATAI**

1. A nemzeti érték megnevezése:

2. A nemzeti érték szakterületenkénti kategóriák szerinti besorolása:[[2]](#footnote-2):

|  |  |  |
| --- | --- | --- |
| * agrár- és élelmiszergazdaság | * egészség és életmód | * épített környezet |
| * ipari és műszaki megoldások | * kulturális örökség | * sport |
| * természeti környezet | * turizmus és vendéglátás |  |
| a szakterületi besorolás indokolása:  3. A nemzeti érték a magyarországi együtt élő népekhez, az államalkotó tényezőként elismert nemzetiségekhez kapcsolódó érték:   * igen   amely nemzetiség:[[3]](#footnote-3)   * nem | | |

4. A nemzeti érték fellelhetőségének helye:

5. Értéktár megnevezése, amelybe a nemzeti érték felvételét kezdeményezik:

|  |  |  |
| --- | --- | --- |
| * települési | * tájegységi | * ágazati |
| amely értéktár neve: | | |

6. A nemzeti érték rövid, szöveges bemutatása, egyedi jellemzőinek és történetének leírása, a megjelölt szakterületi kategória indokolása (amennyiben nemzetiséghez kapcsolódó érték, a nemzetiségi vonatkozások, a nemzetiséghez való kötődés bemutatása):

7. Indokolás az értéktárba történő felvétel mellett:

8. A nemzeti értékkel kapcsolatos információt megjelenítő források listája (bibliográfia, honlapok, multimédiás források):

9. A nemzeti érték hivatalos weboldalának címe:

**III. MELLÉKLETEK**

1. Az értéktárba felvételre javasolt nemzeti érték fényképe vagy audiovizuális-dokumentációja
2. A Htv. 1. § (1) bekezdés *m)* pontjának való megfelelést valószínűsítő dokumentumok, támogató és ajánló levelek
3. A javaslatban megadott adatok kezelésére, illetve a benyújtott teljes dokumentáció, - ideértve a csatolt dokumentumok, saját készítésű fényképek és filmek felhasználására is - vonatkozó hozzájáruló nyilatkozat
4. A nem saját készítésű dokumentumok szerepeltetése esetén az adott dokumentum tulajdonosának hozzájáruló nyilatkozata a szabad felhasználásról

1. Kérjük, adja meg a nemzeti érték pontos megnevezését. [↑](#footnote-ref-1)
2. Egy szakterületenkénti kategória megjelölése lehetséges. [↑](#footnote-ref-2)
3. Kérjük, jelölje és nevezze meg, amennyiben magyarországi együtt élő népekhez, az államalkotó tényezőként elismert nemzetiségekhez kapcsolódó az érték. [↑](#footnote-ref-3)